PTTEP-PTT บวกสวนตลาด หลังราคาน้ำมันพุ่งทำนิวไฮในรอบปี
ราคาน้ำมันพุ่งขึ้นทำจุดสูงสุดในรอบปี โดยราคาน้ำมันดิบดูไบขึ้นแตะระดับ 65.8 เหรียญ/บาร์เรล ส่งผลให้เฉพาะเดือน เม.ย. ปรับขึ้นแล้วกว่า 23% โดยราคาน้ำมันดิบฟื้นตัวน่าจะดีต่อหุ้น PTT(
6 พ.ค. 2558

ผู้สื่อข่าวรายงานว่า ราคาหุ้นบริษัท ปตท. จำกัด (มหาชน) หรือ PTT ณ เวลา 10.34น. ราคาอยู่ที่ 360 บาท บวก 4 บาท หรือ 1.12% สูงสุดที่ 362 บาท ต่ำสุดที่ 359 บาท มูลค่าซื้อขายที่ 726.78 ล้านบาท
ขณะที่บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ราคาอยู่ที่ 119 บาท บวก 2 บาท หรือ 1.71% สูงสุดที่ 120 บาท ต่ำสุดที่ 118 บาท มูลค่าซื้อขายที่ 387.90 ล้านบาท ขณะที่ดัชนีตลาดหุ้นไทยโดยรวมลบ 0.43%
บล.เอเซีย พลัส กรุ๊ป โฮลดิ้งส์ ระบุในบทวิเคราะห์ (6 พ.ค.) ว่าราคาน้ำมันพุ่งขึ้นทำจุดสูงสุดในรอบปี โดยราคาน้ำมันดิบดูไบขึ้นแตะระดับ 65.8 เหรียญ/บาร์เรล ส่งผลให้เฉพาะเดือน เม.ย. ปรับขึ้นแล้วกว่า 23% ปัจจัยหนุนราคาน้ำมันส่วนใหญ่ความกังวลเรื่อง supply ที่เกินความต้อง น่าจะค่อยๆ ผ่อนคลายลง เมื่อการผลิตน้ำมันรวมของโลกต่อวัน มีแนวโน้มลดลงมาใกล้เคียงกับความต้องการใช้น้ำมันต่อวันที่ราว 93-94 ล้านบาร์เรล ทั้งนี้สะท้อนจากปริมาณการผลิตของผู้ผลิตน้ำมันนอกกลุ่ม OPEC อย่างสหรัฐ ได้ทยอยปิดแท่นขุดเจาะน้ำมัน จนทำให้มีแท่นขุดเจาะน้ำมันอยู่ในระดับต่ำสุดนับตั้งแต่ปี 2553
ส่วนทางด้านของกลุ่ม OPEC เองก็มีปัญหาจากความไม่สงบในตะวันออกกลาง โดยล่าสุด ลิเบีย ซึ่งเป็นหนึ่งในผู้ส่งออกน้ำมันในกลุ่ม OPEC เกิดการประท้วงปิดท่อน้ำมันที่ลำเลียงไปยังท่าเรือ ส่งผลให้ผลผลิตน้ำมันของลิเบียลดลงสู่ระดับต่ำสุดที่ 500,000 บาร์เรลต่อวัน จากระดับปกติ 993,000 บาร์เรลต่อวัน นอกจากนี้ การที่ซาอุดิอาระเบีย ที่เป็นผู้ส่งออกน้ำมันรายใหญ่ที่สุดใน OPEC มีการปรับราคาขายน้ำมันให้กลับกลุ่มประเทศยุโรปขึ้นมา ทั้งนี้ OPEC จะมีการประชุมขึ้นในช่วงกลางเดือนหน้า
ซึ่งมีการคาดหมายกันว่ามีความเป็นไปได้น้อยที่จะมีการตรึงการผลิตไว้ที่ระดับเดิม ก็เป็นอีกปัจจัยหนึ่งที่เกื้อหนุนต่อราคาน้ำมันในระยะต่อไปในสถานการณ์ที่ราคาน้ำมันดิบฟื้นตัวน่าจะดีต่อหุ้น PTT([email protected]) และ PTTEP([email protected]) ซึ่งประเมินว่าในปี 2558 ประมาณกำไรสุทธิ จะเติบโตจากปี 2557 70% และ 81.5% ตามลำดับ โดยเลือก PTTEP ([email protected]) ราคาหุ้นปัจจุบันมี upside 17%
 
บล.เออีซี ระบุในบทวิเคราะห์ (6 พ.ค.) แนะนำ “ซื้อ”หุ้น PTT (Consensus [email protected]) ปี 58 คาดกำไรสุทธิโตเด่นอย่างน้อย 56% จากปีก่อน จากการปรับโครงสร้างราคาพลังงานทั้ง NGV และ LPG อีกทั้งการรับรู้ผลขาดทุนสต๊อกน้ำมันที่ลดลงอย่างมีนัยฯ จากปี 57 หลังราคาน้ำมันและค่าการกลั่นปรับตัวดีขึ้น และช่วงไตรมาส 2/58 คาดจะรับรู้กำไรพิเศษจากขายหุ้น BCP อย่างน้อย 3 พันล้านบาท และการเสนอขาย IPO GPSC เป็นปัจจัยบวก ปัจจุบันมี Upside 9.5% และคาดให้ Div. Yield ปีละ 3.4%
ด้านบล.ไอร่า ระบุในบทวิเคราะห์ว่า PTT บันทึกกำไรขั้นต่ำ 3 พันล้านบาท ขายหุ้น BCP จำนวน 27.21% ให้กองทุนวายุภักษ์-สำนักงานประกันสังคมในราคาหุ้นละ 36 บาท ส่วนไตรมาส 1/58 พลิกกำไร 2.2 หมื่นล้านบาท เป้าราคาเกิน 400 บาท ลุ้นปี 58 กำไรโต 1 แสนล้านบาท ข้อมูล Consensus ให้ราคาเป้าหมายเฉลี่ย 391.00 บาท